
Okresný súd Lučenec 2T/35/2024 6624010264 19. 09. 2024 JUDr. Stanislav Galovič ECLI:SK:OSLC:2024:6624010264.3
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Stanislavom Galovičom na verejnom zasadnutí konanom dňa 19. septembra 2024 takto rozhodol: Podľa § 405b ods. 1 Tr. poriadku súd zrušuje výrok o treste uložený trestným rozkazom Okresného súdu Lučenec č. k. 2T/35/2024-127 zo dňa 11.04.2024, a to úhrnný trest odňatia slobody v trvaní 10 (desať) mesiacov nepodmienečne so zaradením do ústavu na výkon trestu odňatia slobody so stredným stupňom stráženia. Za to sa odsudzuje na základe rozsudku Okresného súdu Lučenec č. k. 2T/35/2024-127 zo dňa 11.04.2024, kde bolo právoplatne rozhodnuté v otázke viny podľa § 194 ods. 1 Tr. zákona na trest odňatia slobody v trvaní 8 (osem) mesiacov nepodmienečne. Podľa § 48 ods. 2 písm. b) Tr. zákona súd odsúdeného pre výkon trestu zaraďuje do ústavu na výkon trestu so stredným stupňom stráženia. Podľa § 45 ods. 3 Tr. zákona a § 414 ods. 1 Tr. poriadku v nadväznosti na § 405b ods. 1 Tr. poriadku, do uloženého trestu odňatia slobody sa započítava výkon trestu od 27.05.2024 do 19.09.2024. Podľa § 172 ods. 2 Tr. poriadku bol vyhotovený zjednodušený písomný rozsudok, ktorý neobsahuje odôvodnenie, nakoľko po jeho vyhlásení sa prokurátor a obžalovaný vzdali práva na podanie odvolania. Poučenie: Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6624010264.3 (dáta aktuálne k 13. 11. 2026). Záväzné je znenie zverejnené súdom.




